section_heading: Primjeri jurodivosti
paragraph_text: 230px|mini|lijevo|Sv. [[Šimun Stilit iz 5. stoljeća, živio je 37 godina na vrhu stupa.]] 230px|mini|desno|Jurodivi u Rusiji oko 1910. godine. Sv. Šimun Stilit iz 5. stoljeća, živio je 37 godina na vrhu stupa (grč. stylos), po čemu je dobio i naziv Stilit. Nakon života u špilji na neko vrijeme, premjestio se na vrh stupa. Želio je imati mir od tolikog broja ljudi i postići veću osamljenost, a opet nije ih htio posve odbiti, pa je napravio stup visok 20 metara i na njegovu vrhu mali ograđeni prostor u kojem je stanovao i na kojem je proveo ostatak života. Privukao je mnogo ljudi koji su došli iz daljine čuti ga kako propovijeda dva puta dnevno. Mnogi su mu se obraćali za savjet, pomoć, molitveni zagovor, čak i rimski carevi. Nakon njega, bilo je još redovnika, koji su živjeli na vrhu stupa i dobili su ime Stilit, prema grčkoj rijeci stylos za stup.